open-index/open-wikipedia-markdown huggingface dataset:
Παναγιώτης Βήχος

Ο **Παναγιώτης Βήχος** (Ναύπλιο, 22 Ιουλίου 1944 - Αθήνα, 3 Δεκεμβρίου 2013) ήταν Έλληνας μουσικοσυνθέτης και μουσικός, ενταγμένος στην Αριστερά.

## Βιογραφία
Γεννήθηκε στο Ναύπλιο στις 22 Ιουλίου του 1944. Έκανε μαθήματα μουσικής σε μικρή ηλικία παίζοντας πιάνο και αργότερα σαξόφωνο, κλαρίνο, φλάουτο και Ακορντεόν και τελείωσε Θεωρία, Αρμονία, Αντίστιξη και Ενορχήστρωση. Ο πατέρας του ήταν μουσικός και η μήτερα του ηθοποιός του θεάτρου. Είχε συνεργαστεί με πολλούς διάσημους καλλιτέχνες και τραγουδιστές. Είχε μελοποιήσει στίχους από τον Μέγα Ανατολικό του Ανδρέα Εμπειρίκου ενώ είχε γράψει και 8 βιβλία. Ήταν επίσης διαχειριστής της ιστοσελίδας politiko-kafeneio.

Κατά τη διάρκεια της εργασίας του στη Σαντορίνη κατάγγειλε υπόθεση για κύκλωμα σωματεμπορίας. ωστόσο κατά τη περίοδο της εκδίκασης της υπόθεσης συνελήφθη ο ίδιος για υπόθεση πορνογραφίας. Για το ζήτημα αυτό δικάστηκε και αθωώθηκε αρκετές φορές σε διάστημα 14 ετών. Ο Βήχος κατέφυγε το 2008 στο Ευρωπαϊκό Δικαστήριο Δικαιωμάτων του Ανθρώπου (ΕΔΔΑ) εναντίον της Ελλάδας, το οποίο τον Φεβρουάριο του 2011 τον δικαίωσε στο σκέλος της παραβίασης του δικαιώματός του να δικαστεί, για τις κατηγορίες που του είχαν απαγγελθεί, εντός εύλογου χρονικού διαστήματος (επιδικάζοντάς του αποζημίωση 6.500), αλλά απέρριψε το αίτημά του πως υπήρξε κακοδικία. 

Απεβίωσε από καρκίνο στις 3 Δεκεμβρίου 2013. Κηδεύτηκε στο Νεκροταφείο Καλλιθέας. Ήταν παντρεμένος και είχε αποκτήσει τρία παιδιά και τρία εγγόνια.

## Πολιτική δραστηριότητα
Όντας στρατευμένος, πέρασε αεροδικείο, καθώς συμμετείχε σε πορεία της Νεολαίας Λαμπράκη. Κατά την διάρκεια της δικτατορίας αρθρογραφούσε στην εφημερίδα *Χριστιανική*. Συνδικαλιστικά συμμετείχε στη Πανελλήνια Πολιτιστική Κίνηση και στην Αγωνιστική Ταξική Ενότητα Μουσικών. Από το 1975 μέχρι και το 1987 εντάχθηκε στο ΚΚΕ και όταν αποχώρησε ίδρυσε την Πανελλαδική Ένωση Κομμουνιστών. Μετά το 1990 προσχώρησε στο Εργατικό Επαναστατικό Κόμμα και συμμετείχε στο Μέτωπο Ριζοσπαστικής Αριστεράς ως υποψήφιος βουλευτής. Τα τελευταία χρόνια συνεργάστηκε με το ΑΚΕΠ μέσα από το Σχέδιο-Β', με επικεφαλής τον Αλέκο Αλαβάνο. 

## Παραπομπές


Κατηγορία:Έλληνες μουσικοί
Κατηγορία:Έλληνες κομμουνιστές
Κατηγορία:Έλληνες τροτσκιστές
Γιάκομπ Μάγερ

Ο **Γιάκομπ Μάγερ** (γερμ.: Jacob Mayer *1813-1875)* ήταν Γερμανός βιομήχανος και εφευρέτης.

## Βιογραφία
Γεννήθηκε την πρωτομαγιά του 1813 στο Ντούνινγκεν (Dunningen) της Βυρτεμβέργης. Ο πατέρας του ήταν αγρότης. Μαθήτευσε στον θείο του που είχε εργαστήριο ωρολογοποιίας. Όταν μεγάλωσε, εργάστηκε στην Κολωνία και στην Αγγλία, όπου έδειξε μεγάλη επιδεξιότητα στο επάγγελμά του. Στην Αγγλία γνώρισε την τέχνη της χύτευσης του ατσαλιού. Επέστρεψε στη Γερμανία, όπου τελειοποίησε την τέχνη αυτή και εφήυρε τη χύτευση του ατσαλιού σε καλούπια. Παντρεύτηκε το 1854 την Άγκνες Σίμπερτ (Agnes Siebert), αλλά ο γάμος του έμεινε χωρίς απογόνους. Απέκτησε φήμη για τα επιτεύγματά του στη μεταλλουργία, και του απονεμήθηκε το μετάλλιο του Γρηγορίου. Απεβίωσε στις 30 Ιουλίου 1875 στο Μπόχουμ. Το 1882 η χήρα του δώρισε προς τιμή του στην εκκλησία της Ανάληψης της Θεοτόκου στην Κολωνία τέσσερις καμπάνες.

## Παραπομπές


## Πηγές
* Walter Bertram: *Jacob Mayer. Der Erfinder des Stahlformgusses. Zur 125. Wiederkehr seines Geburtstages am 1. Mai 1938.* VDI-Verlag, Berlin 1938.
* Walter Bertram: *Jacob Mayer (1813–1875)*. In: *Rheinisch-Westfälische Wirtschaftsbiographien.* Band VI. Aschendorff, Münster 1954, S. 36–59.
* Martin Otto: *Was Krupp in Essen, wird hier vergessen.* In: *Frankfurter Allgemeine Zeitung.* 25. Oktober 2011.
* Wilbs Julius: "Ein Künstler und ein Techniker: Landolin Ohnmacht und Jacob Mayer" in "Heimat an der Eschach", Sigmaringen 1986, Thorbecke

## Εξωτερικοί σύνδεσμοι
* Bochum, 2. Heimatbuch 1927
* Gründerzeit: Jacob Mayer (1813 –1875) 
* ZDF Mediathek

Κατηγορία:Γερμανοί βιομήχανοι
Κατηγορία:Γερμανοί εφευρέτες
Σταντ Φρανσαί Παρί

Η **Σταντ Φρανσαί Παρί** (γαλλικά: *Stade Français Paris*) είναι γαλλικός επαγγελματικός σύλλογος ράγκμπι γιούνιον που εδρεύει στο 16ο διαμέρισμα του Παρισιού. Η ομάδα αγωνίζεται στο εγχώριο πρωτάθλημα Τοπ 14 και είναι ένας από τους πιο επιτυχημένους γαλλικούς συλλόγους της σύγχρονης εποχής.

Ο σύλλογος συστάθηκε στην παρούσα μορφή του το 1995 με τη συγχώνευση του τμήματος ράγκμπι γιούνιον της Σταντ Φρανσαί με την ΚΑΣΖ Παρί. Παραδοσιακή έδρα της ομάδας είναι το Σταντ Ζαν-Μπουάν, αν και ο σύλλογος ορισμένες φορές χρησιμοποιεί ως έδρα του το Σταντ ντε Φρανς από την περίοδο 2005-2006. Την περίοδο 2010-2011 χρησιμοποιούσε το Σταντ Σαρλετύ στο Παρίσι, αργότερα όμως επέστρεψε στη φυσική της έδρα η οποία ανακατασκευάστηκε.

Η ομάδα συμμετείχε στον πρώτο τελικό του γαλλικού πρωταθλήματος το 1892, ενώ κατέκτησε πολυάριθμους τίτλους στις αρχές της δεκαετίας του 1900. Η Σταντ Φρανσαί αγωνίστηκε για περίπου 50 χρόνια σε κατώτερες κατηγορίες του γαλλικού ράγκμπι γιούνιον, έως ότου την ανέλαβε ο επιχειρηματίας Μαξ Γκουατζινί το 1992, με στόχο την ανάδειξη της ομάδας, η οποία επέστρεψε στην κορυφαία κατηγορία σε μόλις πέντε αγωνιστικές περιόδους, ενώ κατέκτησε τέσσερα γαλλικά πρωταθλήματα σε επτά χρόνια.

Μετά από μια οικονομική κρίση που μάστιζε το σύλλογο το 2011, ο Γκουατζινί πούλησε το πλειοψηφικό πακέτο των μετοχών του και παραιτήθηκε από πρόεδρος του συλλόγου. Από το 2009 έως το 2015, η ομάδα δεν κατάφερε να φτάσει στις τελικές φάσεις. Το 2015 σηματοδότησε μια αναγέννηση γι' αυτή, καθώς η ομάδα έφτασε στις τελικές φάσεις και κέρδισε τρία παιχνίδια στη σειρά, εναντίον των Ρασίνγκ Μετρό, Τουλόν και Κλερμόν, ενώ στέφθηκε πρωταθλήτρια στην Τοπ 14.

## Επιτυχίες

### Εγχώριες
* **[[Πρωτάθλημα ράγκμπι γιούνιον Γαλλίας|Τοπ 14]]**
::Πρωταθλήτρια (14): 1893, 1894, 1895, 1897, 1898, 1901, 1905, 1908, 1998, 2000, 2003, 2004, 2007, 2015
::Δεύτερη θέση (7): 1896, 1899, 1904, 1905, 1906, 1907, 1927, 2005

* **[[Κύπελλο Γαλλίας (ράγκμπι γιούνιον ανδρών)|Κύπελλο Γαλλίας]]**
::Κυπελλούχος (1): 1999
::Φιναλίστ (1): 1998

* **Κουπ ντε λ'Εσπεράνς**
::Φιναλίστ (1): 1916

### Διεθνείς
* **[[Ευρωπαϊκό Κύπελλο Πρωταθλητριών Ράγκμπι|Ευρωπαϊκό Τσάλεντζ Καπ]]**
::Πρωταθλήτρια (1): 2016–17
::Φιναλίστ (2): 2010–11, 2012–13

* **[[Ευρωπαϊκό Κύπελλο Πρωταθλητριών Ράγκμπι|Heineken Cup]]**
::Φιναλίστ (2): 2000–01, 2004–05

## Παραπομπές


## Εξωτερικοί σύνδεσμοι
*

Κατηγορία:Ράγκμπι γιούνιον
Διευθυντής Οικονομικών

Ένας **Διευθυντής Οικονομικών** ή **Ταμίας** είναι υπεύθυνος για τη διαχείριση των οικονομικών πτυχών ενός οργανισμού, επιχείρησης ή κυβέρνησης και για την παροχή οικονομικών συμβουλών στους άλλους τομείς για τη λήψη αποφάσεων. Ο διευθυντής οικονομικών μίας εταιρίας ελέγχει και συντονίζει τα οικονομικά μίας επιχείρησης. Επίσης, καθορίζει τη διαδικασία έκδοσης και πώλησης μετοχών, το σύστημα ελέγχου των οικονομικών της εταιρίας και οργανώνει σύστημα συναλλαγών με τις τράπεζες.
Ακόμη , Συμμετέχει στη διαμόρφωση του καταστατικού της επιχείρησης.

Συντάσσει τον προϋπολογισμό της εταιρίας, ύστερα από υπολογισμό του κόστους παραγωγής και τις απαιτήσεις για χρηματοδότηση των τμημάτων, τον οποίο υποβάλλει στο Διοικητικό Συμβούλιο.

Επίσης, συντάσσει τον ισολογισμό της εταιρίας, με βάση τα οικονομικά στοιχεία. Ο ισολογισμός είναι ένας λογαριασμός που καταρτίζεται στο τέλος του οικονομικού έτους και περιλαμβάνει λεπτομερώς όλα τα στοιχεία του ενεργητικού και του παθητικού της εταιρίας. Το τμήμα οικονομικών υπολογίζει τα  κέρδη από τις δραστηριότητες της επιχείρησης και τα διανέμει στους μετόχους.

## Παραπομπές

* Ρ. Φασουράκη, Α. Τσακατούρα, Β. Δημητρόπουλος, Σ. Τριβέλλας, Βιβλίο Τεχνολογίας Β΄ Γυμνασίου, ΟΕΔΒ, 2013

Κατηγορία:Οικονομικά
Chaos Break

Το ***Chaos Break*** είναι βιντεοπαιχνίδι επιβίωσης τρόμου που αναπτύχθηκε από την EON Digital Entertainment για το PlayStation. Κυκλοφόρησε στις 27 Ιανουαρίου του 2000 στην Ιαπωνία και στις 8 Δεκεμβρίου του ίδιου έτους στην Ευρώπη.

## Σενάριο
Η πλοκή εξελίσσεται σε ένα εγκαταλελειμμένο βιοχημικό εργαστήριο, που βρίσκεται σε ένα απομονωμένο νησί. Οι δύο κύριοι χαρακτήρες, Mitsuki και Rick, είναι μέρος μιας μικρής ερευνητικής ομάδας, η οποία στάλθηκε στο εργαστήριο για να ανακαλύψει τα αίτια μιας ανώμαλης θερμικής αντίδρασης.

Η πρόοδος στο παιχνίδι γίνεται με την κατατρόπωση εχθρών, που στην προκειμένη περίπτωση είναι εξωγήινες μορφές ζωής και το αυτοματοποιημένο σύστημα άμυνας του εργαστηρίου. Με τη χρήση ηλεκτρονικών υπολογιστών μέσα στο παιχνίδι, ο παίκτης μπορεί να αποθηκεύσει και να διαβάσει αρχεία που εξηγούν το πρελούδιο της ιστορίας.

## Παραπομπές


## Εξωτερικοί σύνδεσμοι
* Το ''Chaos Break'' στο GameSpot
* Το ''Chaos Break'' στο IGN

Κατηγορία:Αποκλειστικότητες του PlayStation
Κατηγορία:Βιντεοπαιχνίδια του 2000
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια της EON Digital Entertainment
Μεταβατικό κλίμα

**Μεταβατικό κλίμα** ονομάζεται επίσημα το κλίμα που είναι ανάμεσα στο ωκεάνιο και ηπειρωτικό κλίμα. Χαρακτηρίζεται από σχετικά ψυχρούς χειμώνες και ήπια καλοκαίρια. Το μεταβατικό κλίμα βρίσκεται στην Ευρώπη, στην περιοχή από Ουγγαρία ως Πολωνία. Επίσης, συναντάται στις περιοχές μετά τον Καύκασο και πριν την έρημο Γκόμπι. Αυτό το κλίμα επικρατεί και στα 2/3 της έκτασης των Βόρειων ΗΠΑ εκτός από την περιοχή των Βραχώδων ορέων και των συνόρων με τον Καναδά. Σε αυτήν την κλιματική ζώνη υπάρχουν οι περισσότερες στέπες. Τα μέρη στα οποία επικρατεί αυτό το κλίμα είναι κυρίως αραιοκατοικημένα, λόγω των ξηρών ανέμων που επικρατούν εκεί.

Κατηγορία:Κλίμα
Αμιάν ΣΚ

Η **Αμιάν ΣΚ** είναι γαλλική ποδοσφαιρική ομάδα από την πόλη Αμιάν. Ιδρύθηκε το 1901. Συμμετέχει στην Σαμπιονά Νασιονάλ, το τρίτο επίπεδο στο Σύστημα ποδοσφαιρικού πρωταθλήματος Γαλλίας. Έδρα της ομάδας είναι το Σταντ ντε λα Λικόρν, χωρητικότητας 12097 θεατών.

## Τίτλοι
***[[Σαμπιονά Νασιονάλ]]**
***Πρωταθλήτρια* (1): 1978
***Division d'Honneur (Nord)**
***Πρωταθλήτρια* (4): 1924, 1927, 1957, 1963
***Division d'Honneur (Picardie)**
***Πρωταθλήτρια* (2): 1920, 1921
***[[USFSA]] League (Picardie)**
***Πρωταθλήτρια* (11): 1903, 1904, 1905, 1906, 1908, 1909, 1910, 1911, 1912, 1913, 1914
***[[Κύπελλο Γαλλίας (ποδόσφαιρο ανδρών)|Κύπελλο Γαλλίας]]**
***Φιναλίστ* (1): 2001

## Παραπομπές


## Εξωτερικοί σύνδεσμοι
* Official website

Κατηγορία:Ιδρύσεις ποδοσφαιρικών ομάδων το 1901
Βαν ΟΚ

Η ** Βαν ΟΚ** είναι γαλλική, ποδοσφαιρική ομάδα από την πόλη Βαν. Ιδρύθηκε το 1998. Συμμετέχει στην Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας. Έδρα της ομάδας είναι το Stade de la Rabine, χωρητικότητας 9500 θεατών.

## Τίτλοι
*Σαμπιονά Νασιονάλ
***Πρωταθλήτρια* (1): 2008
***Division d'Honneur (Brittany)**
***Πρωταθλήτρια* (1): 1998
*Λιγκ Καπ Γαλλίας
***Φιναλίστ* (1): 2009

## Παραπομπές


## Εξωτερικοί σύνδεσμοι
* Official website 

Κατηγορία:Ιδρύσεις ποδοσφαιρικών ομάδων το 1998
Miss Violence

Το ***Miss Violence*** είναι ελληνική ταινία του 2013 σε σκηνοθεσία Αλέξανδρου Αβρανά, που έλαβε μέρος στο διαγωνιστικό τμήμα του Φεστιβάλ Κινηματογράφου της Βενετίας, αποσπώντας τον Αργυρό Λέοντα (Βραβείο Καλύτερης Σκηνοθεσίας) καθώς και το πρώτο Βραβείο Ανδρικής Ερμηνείας *Volpi Cup* για την ερμηνεία του πρωταγωνιστή Θέμη Πάνου. Το *Miss Violence* χαρακτηρίζεται από αναφορές στο κινηματογραφικό είδος του φιλμ νουάρ.

## Πλοκή
Η υπόθεση του έργου έχει να κάνει με την ενδοοικογενειακή βία, σε συνδυασμό με τις τρέχουσες οικονομικές και κοινωνικές συνθήκες που επικρατούσαν στη σύγχρονη Ελλάδα. Η ταινία αφηγείται την ιστορία μιας μεσοαστικής οικογένειας, όπου ο πατέρας -μετά την αναπάντεχη αυτοκτονία της εντεκάχρονης εγγονής του την ημέρα των ενδέκατων γενεθλίων της- κρατάει τα ηνία με σθένος, αποφασιστικότητα και σιδερένια πυγμή. Αυτή είναι η πρώτη εντύπωση για το θεατή, καθώς όμως το σενάριο εκτυλίσσεται ο Αβρανάς παρουσιάζει σταδιακά το φοβερό μυστικό που κρύβει η φαινομενικά αγγελική φυσιογνωμία του ηθοποιού Θέμη Πάνου, που τελικά υποδύεται έναν κτηνώδη εξουσιαστή.

## Διανομή
*Θέμης Πάνου, ως πατέρας
*Ρένη Πιττακή, ως σύζυγος/μητέρα/γιαγιά
*Ελένη Ρουσσινού, ως Ελένη
*Σίσσυ Τουμάση, ως Μυρτώ
*Καλλιόπη Ζωντανού, ως Αλκμήνη
*Κωνσταντίνος Αθανασιάδης, ως Φίλιππος
*Μαρία Σκουλά, ως κοινωνική λειτουργός
*Μηνάς Χατζησάββας, ως φίλος
*Νίκος Χατζόπουλος, ως φίλος
*Γιώτα Φέστα, ως σύζυγος του δεύτερου φίλου
*Χρήστος Λούλης, ως άνδρας στην τουαλέτα

## Παραπομπές


## Πηγές
* Διεθνής ιστοσελίδα για τον κινηματογράφο, το θέατρο και τη μουσική σκηνή

## Εξωτερικοί σύνδεσμοι
*Επίσημο trailer της ταινίας

Κατηγορία:Ελληνικές ταινίες της δεκαετίας 2010
Κατηγορία:Ταινίες του 2013
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σχετικά με σεξουαλική κακοποίηση
Κατηγορία:Ταινίες με θέμα την παιδική κακοποίηση
Γκαζελέκ Αζαξιό

Η **Γκαζελέκ Αζαξιό** (γαλλικά: *Gazélec Ajaccio*) είναι γαλλική ποδοσφαιρική ομάδα. Ιδρύθηκε το 1910. Έδρα της ομάδας είναι το Σταντ Ανζέ Καζανοβά, χωρητικότητας 8000 θεατών. Συμμετέχει στο Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας. Την περίοδο 2012-13 έφτασε μέχρι το ημιτελικά του Κυπέλλου Γαλλίας.

## Τίτλοι
* **French Amateur Champions:** 1963, 1965, 1966, 1968.
* **Corsican Champions:** 1937, 1938, 1956, 1957, 1961.
* **Πρωταθλήτρια [[Ερασιτεχνικό Πρωτάθλημα Γαλλίας|Ερασιτεχνικού πρωταθλήματος Γαλλίας]]:** 2003, 2011

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 1910
ΦΚ Γκενιόν

Η **ΦΚ Γκενιόν** είναι γαλλική, ποδοσφαιρική ομάδα από την Γκενιόν. Ιδρύθηκε το 1940. Έδρα της ομάδας είναι το Stade Jean Laville, χωρητικότητας 13800 θεατών. Μέχρι το 2011 συμμετείχε στη Σαμπιονά Νασιονάλ. Τον Απρίλιο του 2011 εκείνη εισήλθε σε καθεστώς εκκαθάρισης.  Το καλοκαίρι της ίδιας χρονιάς η ομάδα αναμορφώθηκε και εντάθχηκε στη DH Bourgogne, την έκτη κατηγορία Γαλλίας.

## Τίτλοι
*Λιγκ 2
***Πρωταθλήτρια* (1): 1979
*Ερασιτεχνικό Πρωτάθλημα Γαλλίας
***Πρωταθλήτρια* (2): 1947, 1952
*Λιγκ Καπ Γαλλίας
***Νικήτρια* (1): 2000
***Ligue de Bourgogne**
***Πρωταθλήτρια* (4): 1946, 1947, 1948, 1957

## Παραπομπές


## Εξωτερικοί σύνδεσμοι
* 
* Official website

Κατηγορία:ΦΚ Γκενιόν
Κατηγορία:Ιδρύσεις ποδοσφαιρικών ομάδων το 2011
ΣΑΣ Επινάλ

Η **ΣΑΣ Επινάλ** είναι γαλλική ποδοσφαιρική ομάδα από την κοινότητα Επινάλ. Ιδρύθηκε το 1941. Συμμετέχει στη Σαμπιονά Νασιονάλ. Έδρα της ομάδας είναι το Σταντ ντε λα Κολομπιέρ, χωρητικότητας 8000 θεατών. Χρώματα της ομάδας είναι το κίτρινο και το μπλε. 

## Παραπομπές


## Εξωτερικοί σύνδεσμοι
* 
* SAS Épinal Official Website 

Κατηγορία:Ιδρύσεις ποδοσφαιρικών ομάδων το 1941
Κατηγορία:ΣΑΣ Επινάλ
Σημαία της ελληνικής Μακεδονίας

[thumb|Η [σημαία της Μακεδονίας, με τον χρυσό Ήλιο της Βεργίνας σε μπλε φόντο.]]Η **[[σημαία]] της [[Μακεδονία (ελληνικό διαμέρισμα)|Μακεδονίας]]**, του μεγαλύτερου σε έκταση γεωγραφικού διαμερίσματος της Ελλάδας, απεικονίζει τον Ήλιο της Βεργίνας σε χρυσό χρώμα με 16 ακτίνες που εκτείνονται σε μπλε σκούρο φόντο. Ο Ήλιος της Βεργίνας σε μπλε φόντο συνήθως χρησιμοποιείται ως σημαία των τριών περιφερειών, των νομών και των δήμων της Μακεδονίας. Επίσης, χρησιμοποιείται από τις οργανώσεις των Μακεδόνων Ελλήνων της διασποράς, όπως οι Παμμακεδονικές Ενώσεις των Ηνωμένων Πολιτειών και της Αυστραλίας, καθώς και πολλές εμπορικές επιχειρήσεις. Ο Ήλιος της Βεργίνας είναι ένα ιστορικό σύμβολο του Ελληνισμού και αποτελεί επίσημο κρατικό έμβλημα της Ελλάδος.

## Επισκόπηση
Η ακριβής ημερομηνία δημιουργίας της σημαίας δεν είναι γνωστή, ωστόσο πιθανότατα έγινε μετά τη δεκαετία του 1980, μετά την ανακάλυψη του Ήλιου της Βεργίνας από τον αρχαιολόγο Μανώλη Ανδρόνικο μέσα σε μια χρυσή λάρνακα, η οποία εικάζεται ότι περιείχε τα λείψανα του Φιλίππου Β' της Μακεδονίας.

Ο Ήλιος της Βεργίνας είναι επίσημο κρατικό έμβλημα της Ελλάδας, και η ελληνική κυβέρνηση προχώρησε στην κατάθεση αίτησης για πνευματικά δικαιώματα ως κρατικό σύμβολο στον Παγκόσμιο Οργανισμό Πνευματικής Ιδιοκτησίας το 1995. Ωστόσο, για τη σημαία της Μακεδονίας δεν έχουν ληφθεί τέτοιες διατάξεις, η οποία παραμένει ανεπίσημη.

Η ομοιότητα της πρώτης σημαίας της Δημοκρατίας της Βόρειας Μακεδονίας, τότε πΓΔΜ, μετά την ανεξαρτησία της από τη Γιουγκοσλαβία το 1992 είχε το ίδιο σχέδιο με τη σημαία της Μακεδονίας, αλλά σε κόκκινο φόντο με αναλογίες 1:2. Αυτό προκάλεσε διαμάχη στην Ελλάδα, η οποία χρησιμοποιούσε ήδη το σύμβολο αυτό για το γεωγραφικό διαμέρισμα της Μακεδονίας, και η τότε πΓΔΜ άλλαξε τη σημαία της στο σημερινό σχέδιο το 1995.

## Δείτε επίσης
*Σημαία της Ελλάδας
*Ήλιος της Βεργίνας
*Κατάλογος ελληνικών σημαιών

## Παραπομπές
Μακεδονία
Κατηγορία:Σημαίες της Ελλάδας

Κατηγορία:Ιστορία της Μακεδονίας
ΑΣ Κάννες

Η **ΑΣ Κάννες** είναι γαλλική ποδοσφαιρική ομάδα από τις Κάννες. Η ομάδα ιδρύθηκε το 1902. Συμμετέχει στο Ερασιτεχνικό Πρωτάθλημα Γαλλίας, την τέταρτη κατηγορία στο Σύστημα ποδοσφαιρικού πρωταθλήματος Γαλλίας. Έδρα της ομάδας είναι το Στάδιο Πιερ ντε Κουμπερτέν, χωρητικότητας 16000 θεατών. Η ομάδα ήταν ιδρυτικό μέλος της Λιγκ 1 και ήταν φιναλιστ στο Γαλλικό πρωτάθλημα ποδοσφαίρου ανδρών 1932-33. Τελευταία συμμετοχή της ομάδας στην Λιγκ 1 ήταν την περίοδο 1997-98. 

## Τίτλοι
*Λιγκ 1
***Φιναλίστ* (1): 1932-33
*Κύπελλο Γαλλίας
***Κυπελλούχος* (1): 1932
***[[USFSA]] League (Provence-Alpes-Côte d'Azur)**
***Νικήτρια* (1): 1910
*Κύπελλο Γκαμπαρντελά
***Νικήτρια* (2): 1955, 1995

## Παραπομπές


## Εξωτερικοί σύνδεσμοι
* 
* Official website 

Κατηγορία:Ιδρύσεις ποδοσφαιρικών ομάδων το 1902

Κατηγορία:Αθλητισμός στις Μπους-ντυ-Ρον
ΟΣΖΑ Καρκεφού

Η **ΟΣΖΑ Καρκεφού** είναι μια γαλλική, ποδοσφαιρική ομάδα από την πόλη Καρκεφού. Ιδρύθηκε το 1942. Συμμετέχει στη Σαμπιονά Νασιονάλ. Έδρα της ομάδας είναι το Stade du Moulin-Boisseau, χωρητικότητας 3500 θεατών.

## Παραπομπές


## Εξωτερικοί σύνδεσμοι
*Official club website 

Κατηγορία:Ιδρύσεις ποδοσφαιρικών ομάδων το 1942
ΟΣ Κεβιγί-Ρουέν

Η **ΟΣ Κεβιγί** είναι γαλλική, ποδοσφαιρική ομάδα. Ιδρύθηκε το 1092. Έδρα της ομάδας είναι το Stade Amable Lozai, χωρητικότητας 2500 θεατών. Συμμετέχει στο Ερασιτεχνικό Πρωτάθλημα Γαλλίας, αφού την περίοδο 2012-13 διαβαθμίστηκε από το Σαμπιονά Νασιονάλ. Το 1927 έφτασε στον τελικό του Κυπέλλου Γαλλίας και τα ημιτελικά του 1968 και του 2010. 

## Παραπομπές


## Εξωτερικοί σύνδεσμοι
*  Official website 

Κατηγορία:Ιδρύσεις ποδοσφαιρικών ομάδων το 1902
Κατηγορία:ΟΣ Κεβιγί
Λε Μαν ΦΚ

Η **Λε Μαν ΦΚ** είναι γαλλική, ποδοσφαιρική ομάδα από την πόλη Λε Μαν. Η ομάδα ιδρύθηκε το 1985. Έδρα της ομάδας είναι το MMArena, χωρητικότητας 25.000 θεατών. Έχει συμμετοχές στην Λιγκ 1, Λιγκ 2 και στο Σαμπιονά Νασιονάλ.

## Τίτλοι
* **Division d'Honneur Quest**
** **Νικήτρια (2):** 1961, 1965
* Κύπελλο Γκαμπαρντελά
** **Νικήτρια (1):** 2004

## Παραπομπές


## Εξωτερικοί σύνδεσμοι
* 
*Official Website (in French)

Κατηγορία:Λε Μαν ΦΚ
Κατηγορία:Ιδρύσεις ποδοσφαιρικών ομάδων το 1902
Λιμόζ ΦΚ

Η **Λιμόζ Φουτμπόλ Κλαμπ**, συντομευμένη σε *Λιμόζ ΦΚ*, είναι γαλλική ποδοσφαιρική ομάδα με έτος ίδρυσης το 1947 και έδρα την πόλη Λιμόζ του Λιμουζέν. Ο σύλλογος, έχοντας στην προεδρία του τον Ζεράρ Σεβαλιέ, αγωνίζεται για την σεζόν 2012-13 στο CFA 2 και πιο συγκεκριμένα τον Ζ΄ Όμιλο της διοργάνωσης. Αποτελεί, ταυτόχρονα και την σημαντικότερη ποδοσφαιρική ομάδα της ευρύτερης περιοχής.

## Παραπομπές


## Εξωτερικοί Σύνδεσμοι
*Επίσημη Ιστοσελίδα


Κατηγορία:Ιδρύσεις ποδοσφαιρικών ομάδων το 1947
ΦΚ Μαρτίγκ

Η **Φουτμπόλ Κλεμπ ντε Μαρτίγκ** (), αναφερόμενη ως **ΦΚ Μαρτίγκ** (), είναι γαλλική ποδοσφαιρική ομάδα. Ιδρύθηκε το 1921. Έδρα της ομάδας είναι το Stade Francis Turcan, χωρητικότητας 11500 θεατών. Συμμετέχει στο Ερασιτεχνικό Πρωτάθλημα Γαλλίας. Μεγαλύτερη επιτυχία της ομάδας είναι ο προβιβασμός της στη Λιγκ 1 το 1993, στην οποία παρέμεινε για 3 περιόδους. 

## Παραπομπές


## Εξωτερικοί σύνδεσμοι
* 
*  


Κατηγορία:Αθλητισμός στις Μπους-ντυ-Ρον
Κατηγορία:Ιδρύσεις ποδοσφαιρικών ομάδων το 1921
ΟΣΛ Ντενκέρκ

Η **Ουνιόν Σπορτίβ ντυ Λιτοράλ ντε Ντενκέρκ** (, περισσότερο γνωστή ως **ΟΣΛ Ντενκέρκ** () είναι γαλλική ποδοσφαιρική ομάδα από την Δουνκέρκη. Ιδρύθηκε το 1919. Έδρα της ομάδας είναι το Στάδιο Μαρσέλ Τριμπύ, χωρητικότητας 4200 θεατών. Συμμετέχει στη Σαμπιονά Νασιονάλ. Χρώματα της ομάδας είναι το μπλε και το λευκό. Το 1929 έφτασε στα ημιτελικά του Κυπέλλου Γαλλίας.

## Εξωτερικοί σύνδεσμοι
* 
*  


Κατηγορία:Ιδρύσεις ποδοσφαιρικών ομάδων το 1919
ΑΣ Μπωβαί Ουάζ

Η **ΑΣ Μπωβαί** είναι μια γαλλική, ποδοσφαιρική ομάδα από την πόλη Μπωβαί. Ιδρύθηκε το 1945. Έδρα της ομάδας είναι το Stade Pierre Brisson, χωρητικότητας 10178 θεατών. Συμμετέχει στο Ερασιτεχνικό Πρωτάθλημα Γαλλίας. Από το 1986 έως το 2003 συμμετείχει στη Λιγκ 2.

## Τίτλοι
***[[Σαμπιονά Νασιονάλ]]**
***Πρωταθλήτρια* (1): 2000
***[[Ερασιτεχνικό Πρωτάθλημα Γαλλίας]]**
***Νικήτρια* (1): 2006
***Division d'Honneur (Picardie)**
***Νικήτρια* (6): 1968, 1970, 1974, 1987, 2002, 2009
***Division d'Honneur (Nord-Est)**
***Νικήτρια* (3): 1956, 1960, 1966
***Coupe de Picardie**
***Νικήτρια* (1): 2008
***Coupe de l'Oise**
***Νικήτρια* (15): 1955, 1959, 1965, 1966, 1972, 1973, 1974, 1976, 1977, 1982, 1983, 1984, 1987, 1992, 1993

## Παραπομπές


## Εξωτερικοί σύνδεσμοι
* 
*  


Κατηγορία:Ιδρύσεις ποδοσφαιρικών ομάδων το 1945
Ολιμπίκ Αλές

Η **Ολιμπίκ Αλές** είναι μια γαλλική, ποδοσφαιρική ομάδα από την κοινότητα Αλές. Ιδρύθηκε το 1923. Έδρα της ομάδας είναι το Stade Pierre Pibarot, χωρητικότητας 10000 θεατών. Συμμετέχει στην Division d'Honneur Régionale, την έβδομη κατηγορία Γαλλίας. Παλαιότερα, η ομάδα συμμετείχε 6 περιόδους στη Λιγκ 1.

## Τίτλοι

*Λιγκ 2 : 1957
*Champion of France D2-Sud, the Ligue 2's predecessor: 1934
*Φιναλίστ Λιγκ 2 : 1947
*Ημιτελικά Κυπέλλου Γαλλίας: 1987

## Παραπομπές


## Εξωτερικοί σύνδεσμοι
* Olympique Alès Official website 


Κατηγορία:Ιδρύσεις ποδοσφαιρικών ομάδων το 1923
ΟΣ Ορλεάν

Η **ΟΣ Ορλεάν** είναι μια γαλλική, ποδοσφαιρική ομάδα από την Ορλεάνη. Ιδρύθηκε το 1920. Έδρα της ομάδας είναι το Stade de la Source, χωρητικότητας 5050 θεατώμ. Συμμετέχει στη Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας.

## Τίτλοι
***[[Ερασιτεχνικό Πρωτάθλημα Γαλλίας]]**
***Νικήτρια* (1): 2010 (Όμιλος Δ)
***Division d'Honneur (Centre)**
***Νικήτρια* (9): 1942, 1944, 1945, 1946, 1947, 1948, 1957, 1995, 2002
***[[Κύπελλο Γαλλίας (ποδόσφαιρο ανδρών)|Κύπελλο Γαλλίας]]**
***Φιναλίστ* (1): 1980

## Παραπομπές


## Εξωτερικοί σύνδεσμοι
* 
* Official site 


Κατηγορία:Ιδρύσεις ποδοσφαιρικών ομάδων το 1920
ΕΣ Ουασκεάλ

Η **ΕΣ Ουασκεάλ** είναι μια γαλλική, ποδοσφαιρική ομάδα από την Ουασκεάλ. Ιδρύθηκε το 1924. Έδρα της ομάδας είναι το Stadium Lille Metropole - Terrain n°1, χωρητικότητας 500 θεατών. Συμμετέχει στο Ερασιτεχνικό Πρωτάθλημα Γαλλίας. Καλύτερη περίοδος της ομάδας ήταν μεταξύ 1998 και 2003 όταν η ομάδα συμμετείχε στη Λιγκ 2.

## Παραπομπές


## Εξωτερικοί σύνδεσμοι
*  Official website

Κατηγορία:Ιδρύσεις ποδοσφαιρικών ομάδων το 1924
ΟΣ Μπουλόν

Η **ΟΣ Μπουλόν** είναι γαλλική, ποδοσφαιρική ομάδα από την Βουλώνη. Ιδρύθηκε το 1898. Έδρα της ομάδας είναι το Stade de la Libération, χωρητικότητας 15004 θεατών. Συμμετέχει στη Σαμπιονά Νασιονάλ, αφότου διαβαθμίστηκε από την Λιγκ 2 την περίοδο 2011-12. Μεγαλύτερη επιτυχίας της ομάδας είναι η συμμετοχή στα ημιτελικά του  Κυπέλλου Γαλλίας την περίοδο 1936-37.

## Παραπομπές


## Εξωτερικοί σύνδεσμοι
* 
*  Official website

Κατηγορία:ΟΣ Μπουλόν
Κατηγορία:Ιδρύσεις ποδοσφαιρικών ομάδων το 1898
ΑΣ Πιραέ

Η **ΑΣ Πιραέ** είναι μια ποδοσφαιρική ομάδα από την Πιραέ στην Ταϊτή. Είναι μια από τις πιο πετυχημένες ομάδες της Ταϊτής, έχοντας κερδίσει το πρωτάθλημα της χώρας 7 φορές. Είναι επίσης η πρώτη ομάδα της Γαλλικής Πολυνησίας που συμμετείχε στον τελικό του Κυπέλλου Πρωταθλητριών Ποδοσφαίρου Ωκεανίας (2006). Έδρα της ομάδας είναι το Stade Pater, χωρητικότητας 15000 θεατών.

## Επιτεύγματα
***[[Κύπελλο Πρωταθλητριών Ποδοσφαίρου Ωκεανίας]]
::2006: 2η θέση

***Tahiti Division Fédérale: 12**
:: 1989, 1991, 1993, 1994, 2001, 2003, 2006, 2014, 2020, 2021, 2022, 2024

***Tahiti Coupe des Champions: 1**
:: 1996

***Tahiti Cup: 6 **
:: 1978, 1980, 1994, 1996, 2000, 2002

***Coupe de Polynésie: 6 **
:: 1970, 1980, 1984, 1994, 1996, 1999, 2000, 2002, 2005

***Pacific French Territories Cup: 1**
:: 2001 , 2007

***Coupe D.O.M-T.O.M: 1'''
:: 2002


Κατηγορία:Ιδρύσεις ποδοσφαιρικών ομάδων το 1929
ΦΚ Σαλόν

Η **ΦΚ Σαλόν** είναι μια γαλλική, ποδοσφαιρική ομάδα. Ιδρύθηκε το 1926. Έδρα της ομάδας είναι το Stade Léo Lagrange, χωρητικότητας 2300 θεατών. Χρώματα της ομάδας είναι το μπλε και το κίτρινο. Το 1983 προβιβάστηκε για πρώτη φορά στο Σαμπιονά Νασιονάλ. Την περίοδο 1987 κατέκτησε την 6η θέση στο πρωτάθλημα, την υψηλότερη που είχε ποτέ.

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 1926
Σαμουά Νιορταί ΦΚ

Η **Σαμουά Νιορταί ΦΚ** είναι μια γαλλική, ποδοσφαιρική ομάδα. Ιδρύθηκε το 1925. Έδρα της ομάδας είναι το Stade René Gaillard, χωρητικότητας 10898 θεατών. Συμμετέχει στη Λιγκ 2. Μετράει μία συμμετοχή στη Λιγκ 1 την περίοδο 1987-88.

## Τίτλοι

## Παραπομπές


## Εξωτερικοί σύνδεσμοι
*Official website  

Κατηγορία:Ιδρύσεις ποδοσφαιρικών ομάδων το 1925
Κατηγορία:Διαλύσεις ποδοσφαιρικών ομάδων το 2025
Κατηγορία:Σαμουά Νιορταί ΦΚ
Κατηγορία:Ανενεργές ποδοσφαιρικές ομάδες Γαλλίας
ΟΦΚ Σαρλεβίλ

Η **ΟΦΚ Σαρλεβίλ** είναι μια γαλλική ποδοσφαιρική ομάδα από την πόλη Σαρλεβίλ-Μεζιέρ. Συμμετέχει στην Division d'honneur, την 6η κατηγορία στο Σύστημα ποδοσφαιρικού πρωταθλήματος Γαλλίας. Ιδρύθηκε το 1904. Έδρα της ομάδας είναι το Stade Municipal du Petit Bois, χωρητικότητας 3000 θεατών. Από το 1935 έως το 1939 συμμετείχε στη Λιγκ 2. Το 1936 έφτασε στον τελικό του Κυπέλλου Γαλλίας, χάνοντας από την Ρασίνγκ Κλαμπ ντε Φρανς – Κολόμπ 92. 

## Παραπομπές


## Εξωτερικοί σύνδεσμοι
*  

Κατηγορία:Ιδρύσεις ποδοσφαιρικών ομάδων το 1904
Κατηγορία:ΟΦΚ Σαρλεβίλ
Κατηγορία:Ποδοσφαιρικές ομάδες Γαλλίας
ΚΣ Σεντάν-Αρδέννες

Η **Κλεμπ Σπορτίφ Σεντάν Αρδέννες** (γαλλικά: *Club sportif Sedan Ardennes*), επίσης γνωστή ως **ΚΣ Σεντάν** (γαλλικά: *CS Sedan*), είναι γαλλική ποδοσφαιρική ομάδα από την πόλη Σεντάν-Αρδέννες. Ιδρύθηκε το 1919. Συμμετέχει στο Σαμπιονά Νασιονάλ. Έδρα της ομάδας είναι το Stade Louis Dugauguez, χωρητικότητας 23189. 

## Τίτλοι
*Λιγκ 2
***Πρωταθλήτρια* (1): 1955
*Σαμπιονά Νασιονάλ
***Πρωταθλήτρια* (1): 1990
*Ερασιτεχνικό Πρωτάθλημα Γαλλίας
***Πρωταθλήτρια* (1): 1951
*Κύπελλο Γαλλία
***Κυπελλούχος* (2): 1956, 1961
***Φιναλίστ* (3): 1965, 1999, 2005
*Trophée des champions
***Νικήτρια* (1): 1956
***Φιναλίστ* (1): 1961

## Παραπομπές


## Εξωτερικοί σύνδεσμοι

*  

Κατηγορία:ΚΣ Σεντάν-Αρδέννες
Κατηγορία:Ιδρύσεις ποδοσφαιρικών ομάδων το 1919
Τουλούζ ΦΚ (1937)

Η **Τουλούζ ΦΚ (1937)** ήταν γαλλική ποδοσφαιρική ομάδα από την Τουλούζη. Ιδρύθηκε το 1937 και διαλύθηκε το 1967. Έδρα της ομάδας ήταν το Stadium municipal de Toulouse. Είχε κατακτήσει 1 Κύπελλο Γαλλίας το 1957 και 1 πρωτάθλημα Λιγκ 2 το 1953. Το 1967 πώλησε τους ποδοσφαιριστές και τη θέση της στη Λιγκ 1 στην Ρεντ Σταρ ΦΚ. Τρία χρόνια αργότερα, ιδρύθηκε σην Τουλούζη η Τουλούζ ΦΚ.

## Παραπομπές


Κατηγορία:Ανενεργές ποδοσφαιρικές ομάδες Γαλλίας
Κατηγορία:Τουλούζ ΦΚ (1937)
Κατηγορία:Ιδρύσεις ποδοσφαιρικών ομάδων το 1937
Ροντέζ ΑΦ

Η **Ροντέζ Αβερόν Φουτμπόλ** (γαλλικά: *Rodez Aveyron Football*) είναι γαλλική ποδοσφαιρική ομάδα από την Ροντέζ. Ιδρύθηκε το 1929. Έδρα της ομάδας είναι το Stade Paul Lignon, χωρητικότητας 5955 θεατών. Συμμετέχει στη Λιγκ 2. Καλύτερη περίοδος στην ιστορία της ομάδας ήταν την περίοδο 1988-1993 όταν συμμετείχε στη Λιγκ 2.

## Τίτλοι
***[[Ερασιτεχνικό Πρωτάθλημα Γαλλίας]]**
***Νικήτρια* (1): 2007 (Όμιλος Γ)
***[[Championnat de France amateur 2]]**
***Νικήτρια* (1): 2004 (Όμιλος ΣΤ)
***Division d'Honneur (Midi-Pyrénées)**
***Νικήτρια* (3): 1956, 1969, 1982

## Παραπομπές


## Εξωτερικοί σύνδεσμοι
*  

Κατηγορία:Ροντέζ ΑΦ
Κατηγορία:Ιδρύσεις ποδοσφαιρικών ομάδων το 1929
Έρπης ζωστήρ

Ο **έρπης ζωστήρ** (λέγεται επίσης **έρπης ζωστήρας**, **έρπητας ζωστήρας**) είναι μια ιογενής νόσος η οποία χαρακτηρίζεται από επώδυνο φυσαλιδοειδές  εξάνθημα περιορισμένης έκτασης σε μια πλευρά του σώματος (δεξιά ή αριστερά) και συχνά κατά γραμμές. Ο υπεύθυνος ιός για τη λοίμωξη του έρπητα ζωστήρα είναι ο *varicella zoster virus* (VZV) η κοινώς ο ιός έρπης ζωστήρ. Η αρχική λοίμωξη από τον ιό VZV  προκαλεί την οξεία και βραχυχρόνια νόσο της ανεμοβλογιάς που προσβάλλει συνήθως παιδιά και εφήβους. Μετά το πέρας της νόσου της ανεμοβλογιάς ο ιός παραμένει στον οργανισμό σε λανθάνουσα μορφή και μπορεί να προκαλέσει μελλοντικά τη νόσο του έρπητα ζωστήρα και συχνά αυτό συμβαίνει μετά από πολλά χρόνια από την αρχική λοίμωξη. Ο έρπητας ζωστήρας δεν αποτελεί ίδια ασθένεια με τον επιχείλιο έρπητα παρόλο που μοιάζει η ονομασία των ασθενειών. Ο έρπητας ζωστήρας προκαλείται όπως προαναφέρθηκε από τον *varicella zoster virus* (VZV) ενώ ο επιχείλιος έρπητας απο τον herpes simplex virus (HSV). Ωστόσο, ανήκουν στην ίδια κατηγορία ιών, τους Alphaherpesvirinae.

Μετά το πέρας της αρχικής λοίμωξης από ανεμοβλογιά, ο ιός VZV παραμένει ανενεργός στο περικάρυο των απλών νευρικών κυττάρων και λιγότερο συχνά στα δορυφόρα νευρικά κύτταρα της σπονδυλικής στήλης, του κρανίου ή του αυτόνομου νευρικού συστήματος (ΑΝΣ), χωρίς να προκαλεί συμπτώματα. Μετά από χρόνια ή δεκαετίες από την αρχική λοίμωξη, ο ιός μπορεί να ξεφύγει από το σώμα των νευρικών κυττάρων και μέσω του άξονα των νευρικών κυττάρων να εγκατασταθεί στα δερματικά κύτταρα της γύρω περιοχής. Η εξάπλωση του ιού στα δερματικά κύτταρα μπορεί να προκαλέσει επώδυνο εξάνθημα. Παρόλο που το εξάνθημα συνήθως θεραπεύεται αυτόματα μετά από 2 εως 4 εβδομάδες, ορισμένοι ασθενείς παρουσιάζουν νευρολογικά συμπτώματα στη γειτονική περιοχή για μήνες ή και για χρόνια, μια πάθηση που ονομάζεται μετα-ερπητική νευραλγία. Ο μηχανισμός με τον οποίο ο ιός παραμένει ανενεργός στον οργανισμό και ξαφνικά ενεργοποιείται δεν είναι ακόμη κατανοητός.

Σε όλο τον κόσμο, ο επιδημιολογικός δείκτης του έρπητα ζωστήρα κυμαίνεται από 1,2 έως 3,4 περιστατικά ανά 1000 άτομα το χρόνο, αυξάνεται δε σε ηλικίες μεγαλύτερες από 65 χρόνων σε 3,9 έως 11,8 περιστατικά ανά 1.000 άτομα το χρόνο. Μια Βρετανική μελέτη που διεξήχθη το 1965 και κράτησε 16 χρόνια έδειξε ότι σε άτομα που ζουν 85 χρόνια, έχουν 50% πιθανότητες να νοσήσουν 1 φορά από τον έρπητα ζωστήρα και 1% νόσησε τουλάχιστον 2 φορές.

Το εμβόλιο κατά του ιού VSV αποτελεί τον πιο αποτελεσματικό τρόπο να μειωθούν τα περιστατικά του έρπητα ζωστήρα καθώς και της μετα-ερπητικής νευραλγίας όπως επίσης και να μειωθεί η σοβαρότητα των συμπτωμάτων σε περίπτωση έξαρσης.

Tα αντιικά φάρμακα θεωρούνται θεραπεία δεύτερης εκλογής, ωστόσο μπορούν να μειώσουν τη σοβαρότητα των συμπτωμάτων καθώς και τη διάρκεια έξαρσης του ιού αν χρησιμοποιηθούν για 7-10 ημέρες και η θεραπεία ξεκινήσει μέσα σε 72 ώρες από την εμφάνιση του χαρακτηριστικού εξανθήματος.

## Παραπομπές


## Εξωτερικοί σύνδεσμοι
* 

Κατηγορία:Ιογενείς ασθένειες
Θάνος Χρήστου

Ο **Θάνος Χρήστου** (Σπάρτη, 1960 - Κέρκυρα, 23 Ιουλίου 2013) ήταν Έλληνας ιστορικός τέχνης με πλούσιο συγγραφικό και ερευνητικό έργο για την εξέλιξη της ελληνικής τέχνης, ιδιαιτέρως της Επτανήσου και ειδικότερα της Κέρκυρας και αναπληρωτής καθηγητής Ιστορίας της Τέχνης του Πανεπιστημίου Ιωαννίνων.

## Βιογραφία
Γεννήθηκε στη Σπάρτη το 1960. Ολοκλήρωσε τις εγκύκλιες σπουδές του στη Θεσσαλονίκη και ακολούθως τις προπτυχιακές και μεταπτυχιακές του σπουδές στο Αριστοτέλειο Πανεπιστήμιο. Εκπόνησε τη διδακτορική του διατριβή στην Ιστορία της Τέχνης στο Τμήμα Ιστορίας του Ιονίου Πανεπιστημίου στην Κέρκυρα το 1995, όπου και δίδαξε στη συνέχεια το μάθημα της Ιστορίας της Τέχνης στα Τμήματα Ιστορίας και Αρχειονομίας-Βιβλιοθηκονομίας ενώ δίδαξε και στη Σχολή Ξεναγών του ΕΟΤ. Τη δεκαετία του 1990 αναστήλωσε τη Δημοτική Πινακοθήκη της πόλης και συνέβαλε στην ανάδειξη του έργου δεκάδων εικαστικών καλλιτεχνών.

Το 2001 είχε εκδώσει στην Κέρκυρα μελέτη με θέμα «Η γλυπτική στα Ιόνια Νησιά» (εκδ. Απόστροφος, Κέρκυρα, σελ. 300).

Ήταν γιος του καταξιωμένου Καθηγητή Ιστορίας της Τέχνης Χρύσανθου Χρήστου (1922-2016).
       
Τους τελευταίους μήνες είχε αναλάβει, μεταξύ άλλων, το έργο της οργάνωσης του Ιδρύματος Χαρακτικής "Άρια Κομιανού" στο νησί των Φαιάκων

Πέθανε στην Κέρκυρα στις 23 Ιουλίου του 2013 σε ηλικία 53 ετών.

## Πηγές
* Ύστατο χαίρε στον καθηγητή Πανεπιστημίου Ιωαννίνων Θάνο Χρήστου, Ταχυδρόμος Άρτας, 29-7-2013, ανάκτηση 23-1-2014.

Κατηγορία:Έλληνες πανεπιστημιακοί του 20ού αιώνα
Λιποπρωτεΐνη χαμηλής πυκνότητας

Η **λιποπρωτεΐνη χαμηλής πυκνότητας** ή **LDL χοληστερίνη**, όπως συχνά αναφέρεται, είναι μία από τις πέντε τάξεις λιποπρωτεϊνών. Οι λιποπρωτεΐνες είναι μόρια τα οποία επιτρέπουν τη μεταφορά των λιπιδίων, όπως η χοληστερίνη, τα φωσφολιπίδια και τα τριγλυκερίδια, τα οποία είναι υδρόφοβα μόρια, μέσα στο εξωκυττάριο υγρό, όπως το αίμα. Το πρωτεϊνικό τμήμα της LDL αποτελεί η απολιποπρωτεΐνη Β100, η οποία είναι μια μονομερής πρωτεΐνη που αποτελείται από 4536 αμινοξέα και είναι από τις μεγαλύτερες γνωστές, μαζί με ένα μεγάλο αριθμό βοηθητικών πρωτεϊνών. Ο ρόλος της LDL είναι να μεταφέρει λιπίδια στα κύτταρα, στα οποία εισέρχεται όταν προσδεθεί στον υποδοχέα της LDL, ο οποίος στη συνέχεια ενδοκυτταρώνεται.

Η λιποπρωτεΐνη χαμηλής πυκνότητας συχνά αναφέρεται ανεπισήμως ως «κακή χοληστερίνη», επειδή μπορεί να μεταφέρει λιπίδια στα τοιχώματα των αρτηριών, να οξειδωθεί, να φαγοκυτταρωθεί από τα μακροφάγα της περιοχής τα οποία θα γίνουν αφρώδη κύτταρα και έτσι θα δημιουργήσει αθηρωματικές πλάκες. Από την άλλη, η λιποπρωτεΐνη υψηλής πυκνότητας (HDL) αναφέρεται ως «καλή χοληστερίνη», επειδή μπορεί να απομακρύνει λιπίδια από τα μακροφάγα στα αρτηριακά τοιχώματα. Αυτοί οι χαρακτηρισμοί είναι πολύ απλουστευμένοι και ως εκ τούτου παραπλανητικοί.

Η αυξημένη LDL αποτελεί κύριος παράγοντας για την ανάπτυξη αθηροσκληρωτικής καρδιαγγειακής νόσου. Ένα φυσιολογικό επίπεδο μη-αθηρογόνου νόσου LDL είναι 20 - 40 mg/dl. Συνιστάτε η διατήρηση της LDL κάτω από 100 mg/dl, και κάτω από 70 mg/dl για τα άτομα με υψηλό ρίσκο.

## Βιοχημεία

### Δομή
Κάθε φυσικό σωματίδιο LDL επιτρέπει τη γαλακτωματοποίηση, δηλαδή την περικύκλωση των λιπαρών οξέων που μεταφέρονται, επιτρέποντας σε αυτά τα λίπη να κινούνται στο σώμα μέσα στο νερό έξω από τα κύτταρα. Κάθε σωματίδιο περιέχει ένα μόνο μόριο απολιποπρωτεΐνης Β-100 (Apo B-100, μια πρωτεΐνη 4536 αμινοξέων και μάζας 514 kDa), μαζί με 80 έως 100 επιπλέον βοηθητικές πρωτεΐνες. Κάθε LDL έχει έναν εξαιρετικά υδρόφοβο πυρήνα που αποτελείται από πολυακόρεστα λινελαϊκά οξέα και εκατοντάδες έως χιλιάδες (περίπου 1500 που αναφέρονται συνήθως ως μέσος όρος) εστεροποιημένων και μη εστεροποιημένων μορίων χοληστερόλης. Αυτός ο πυρήνας φέρει επίσης ποικίλο αριθμό τριγλυκεριδίων και άλλων λιπών και περιβάλλεται από ένα κέλυφος φωσφολιπιδίων και μη εστεροποιημένης χοληστερόλης, καθώς και από το μοναδικό αντίγραφο της Apo B-100.

Τα σωματίδια LDL έχουν διάμετρο περίπου 22 nm έως 27,5 nm και μάζα περίπου 3 εκατομμυρίων Ντάλτον. Δεδομένου ότι τα σωματίδια LDL περιέχουν έναν μεταβλητό και μεταβαλλόμενο αριθμό μορίων λιπαρών οξέων, υπάρχει μια κατανομή της μάζας και του μεγέθους των σωματιδίων LDL. Ο προσδιορισμός της δομής της LDL ήταν δύσκολος για τους βιοχημικούς λόγω της ετερογενούς δομής της. Ωστόσο, το 2011 περιγράφηκε η δομή της LDL στη θερμοκρασία του ανθρώπινου σώματος σε φυσική κατάσταση, με ανάλυση περίπου 16 Άνγστρομ χρησιμοποιώντας κρυογονική ηλεκτρονική μικροσκοπία.

## Παραπομπές


Κατηγορία:Λιποπρωτεΐνες
Κατηγορία:Καρδιολογία
Αθανάσιος Τσαλτάκης

Ο λοχαγός **Αθανάσιος Τσαλτάκης** γεννήθηκε το 1850 στο χωριό Ζοριάνος του δήμου Κροκυλείου του νομού Φωκίδος. Θυσίασε την ζωή του στις 7 Μαϊου 1897 στις μάχες των υψωμάτων της “Ταράτσας” στα βόρεια της Λαμίας.  Κατατάχθηκε στον Ελληνικό Στρατό ως εθελοντής και την 1-8-1872 έγινε δεκανέας. Ακολούθως έλαβε τους βαθμούς: το 1877 Λοχίας, το 1881 Ανθ/στής, το 1882 Ανθ/γός, το 1890 Υπολοχαγός και το 1895 Λοχαγός Β΄ τάξεως.  Η λήξη του Ελληνοτουρκικού πολέμου του 1897 βρήκε το Ελληνικό στράτευμα διαλυμένο και τους Τούρκους να προελαύνουν προς την Λαμία σχεδόν ανενόχλητοι. Οι μόνες εστίες αντίστασης στήνονταν αυθόρμητα και εκ των ενόντων από μεμονωμένα τμήματα  , ανάμεσα στους οποίους και ο Τσαλτάκης με ένα μικρό τμήμα Ρουμελιωτών ευζώνων. Η μικρή του μονάδα οχυρώθηκε στα υψώματα της Καμηλόβρυσης και της Ταράτσας , έξω από την Λαμία ,στις πλαγιές της Οθρυος. Προσπάθησε να καθυστερήσει την τούρκικη προέλαση ,αν και γνώριζε ότι αυτή η απόφαση του ήταν ριψοκίνδυνη και τολμηρή . Στόχος του ήταν η ανασύνταξη των ελληνικών δυνάμεων και η σωτηρία της Λαμίας . Πράγματι επιβραδύνθηκε η τούρκικη προέλαση η οποία συνεχιζόταν παρά την ανακωχή ( όπως έγινε 77 χρόνια αργότερα στην Κύπρο), που είχε συμφωνηθεί με αποφασιστική παρέμβαση του τσάρου Νικολάου.  Ο Τσαλτάκης όμως στην προσπάθεια αυτή έχασε την ζωή του. Όμως μαζί με άλλους μαχητές κατάφεραν να αποτρέψουν την κατάληψη και της Λαμίας από τους Τούρκους.

Στην περιοχή της Ξηριώτισσας βρίσκεται το στρατόπεδο «Τσαλτάκη» το οποίο πήρε την ονομασία του προς τιμήν του.

Κατηγορία:Έλληνες αξιωματικοί του πεζικού
Δίλοφο Κοζάνης

Το **Δίλοφο** ή Δίλοφος είναι ορεινό χωριό στο Βόιο, σε υψόμετρο περίπου 1.000 μ. Ανήκει στην Δημοτική ενότητα Πενταλόφου του Δήμου Βοΐου. 

Είναι σημαντικό μαστοροχώρι, το καλύτερα διατηρημένο από αρχιτεκτονική άποψη χωριό της ευρύτερης περιοχής. Ανέδειξε μεγάλους πρωτομάστορες στην τέχνη της κατασκευής με πέτρα, οι οποίοι εργάζονταν κυρίως στην Κωνσταντινούπολη αλλά και σε πολλές άλλες περιοχές της Ελλάδας και της πρώην οθωμανικής αυτοκρατορίας. Αρκετοί από αυτούς εξελίχθηκαν σε ξακουστούς αρχιτέκτονες. Για το λόγο αυτό ήταν γνωστό και ως "το χωριό των καλφάδων". Τα διώροφα και τριώροφα αρχοντικά του 19ου και των αρχών του 20ου αιώνα που θαυμάζει ο επισκέπτης αποτελούν σήμερα αδιάψευστο μάρτυρα της τέχνης των Διλοφιτών κατασκευαστών τους.

Έχει γύρω γύρω βουνά, όπως είναι η Βαρέγκα και το Παλιόκαστρο. Τον χειμώνα λόγω του υψομέτρου του, το χιόνι φτάνει πάνω από ένα μέτρο. Έχει λίγους κατοίκους πλέον, όπως και όλη η γύρω περιοχή. Το καλοκαίρι γιορτάζει η εκκλησία του χωριού που είναι αφιερωμένη στην Παναγία. Κάθε δεκαπενταύγουστο διεξάγεται μεγάλο πανηγύρι στην πλατεία του Διλόφου και μαζεύονται πάρα πολλοί άνθρωποι που κατάγονται από αυτό και ζουν διασκορπισμένοι σε όλη την Ελλάδα και στο εξωτερικό, όπως και επισκέπτες. Επίσης, στο τέλος του Οκτωβρίου αναβιώνει κάθε χρόνο με μεγάλη συμμετοχή κόσμου το παλιό έθιμο της "Γουρουνοχαράς", που συνοδεύεται από γλέντι με ήχους κλαρίνου από παραδοσιακή ορχήστρα.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Good Friendly Violent Fun

Το **Good Friendly Violent Fun** είναι ζωντανά ηχογραφημένο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Combat Records" το 1991. Επανεκδόθηκε από την "Century Media" το 1999, ενώ η "Floga Records" του εξέδωσε σε μορφή βινυλίου, τον Ιανουάριο του 2011 στον περιορισμένο αριθμό των 500 αντιτύπων.

Η ηχογράφηση του πραγματοποιήθηκε στο Fillmore του Σαν Φρανσίσκο στις 14 Ιουλίου 1989 κατά την περιοδεία για την προώθηση του άλμπουμ "*[[Fabulous Disaster]]*", μέσω των Westwood One. Η μίξη του ήχου έγινε στο "Soma Sync Studio" του Σαν Φρανσίσκο.

## Τραγούδια
1. **Fabulous Disaster** *(Holt, Souza)* - 5:46
2. **Chemi-Kill** *(Holt, Souza)* - 6:09
3. ** 'Til Death Do Us Part** *(Holt, Souza)* - 5:07
4. **The Toxic Waltz** *(Holt, Souza)* - 4:39
5. **Cajun Hell** *(Holt, Souza)* - 5:55
6. **Corruption** *(Holt, Souza)* - 5:37
7. **Brain Dead** *(Baloff, Holt)* - 4:31
8. **Dirty Deeds Done Dirt Cheap** *(A. Young, M.Young, Scott)* - 4:42

## Τα μέλη του συγκροτήματος
Το "*Good Friendly Violent Fun*" ηχογραφήθηκε από τους εξής μουσικούς:
* Στηβ Σόουζα - φωνητικά
* Γκάρι Χολτ - κιθάρα
* Ρικ Χάνολτ - κιθάρα
* Ρομπ ΜακΚίλοπ - μπάσο
* Τζον Τεμπέστα - τύμπανα

## Πηγές
* Good Friendly Violent Fun - Exodus | Songs, Reviews, Credits | AllMusic
* Exodus - Good Friendly Violent Fun - The Metal Archives
* Exodus - Good Friendly Violent Fun (Live) - Metal Storm

Κατηγορία:Δισκογραφία των Exodus
Κατηγορία:Άλμπουμ του 1991
Toyota Camry

[thumb|right|[Πλευρά οδήγησης|Δεξιοτίμονο Toyota Camry Ascent (ASV70) του 2018 στην Αυστραλία.]]

Το **Toyota Camry** (ιαπωνικά : トヨタ・カムリ και Χέπμπορν *Toyota Kamuri*) είναι μια σειρά από μεσαίου μεγέθους αυτοκίνητα που κατασκευάζονται από την ιαπωνική αυτοκινητοβιομηχανία Toyota από τον Μάρτιο του 1982, σε 12 γενιές μέχρι σήμερα, και πωλείται στην πλειονότητα των αγορών αυτοκινήτων παγκοσμίως. Το όνομα «Camry» προέρχεται από την ιαπωνική λέξη kanmuri, που σημαίνει «στεφάνι».

Αρχικά, ήταν compact μοντέλο, τόσο σε μήκος όσο και σε πλάτος, αλλά από τη δεκαετία του 1990 κέρδισε σημαντικά σε διαστάσεις και ιδίως σε πλάτος, και έγινε μεσαίων διαστάσεων, ενώ από τότε προωθήθηκε επίσημα από την Toyota ως το δεύτερο παγκόσμιο αυτοκίνητο της εταιρείας μετά το Toyota Corolla. Διαχρονικά, το Camry ανήκει σε ανώτερη κατηγορία μεγέθους από το Corolla και κάτω από τα Toyota Avalon και Toyota Crown στις περισσότερες χώρες.

Ειδικότερα στην εγχώρια αγορά της Ιαπωνίας, το Camry ήταν παλαιότερα αποκλειστικά διαθέσιμο στις αντιπροσωπείες *Toyota Corolla Store*.

## Απήχηση
Από τον Μάιο του 2012, το Camry είναι το καλύτερο σε πωλήσεις επιβατικό αυτοκίνητο στη Βόρεια Αμερική. Το Camry πουλάει επίσης πολύ καλά και στην Αυστραλία και σε μια σειρά από ασιατικές αγορές, ιδίως στα κράτη της Μέσης Ανατολής. Αντιθέτως, στην Ευρώπη δεν γνώρισε ιδιαίτερη απήχηση στο παρελθόν και τελικώς οι πωλήσεις διακόπηκαν το καλοκαίρι του 2004 (ειδικότερα στην Ελβετία το 2005), ενώ το λίγο μικρότερου μεγέθους Toyota Avensis είχε προσφερθεί αντ' αυτού. Τον Απρίλιο του 2019 όμως, το Camry παρουσιάστηκε εκ νέου στην Ευρώπη, όπου και αντικατέστησε το Avensis τρίτης γενιάς, που είχε αποσυρθεί από την παραγωγή τον Μάρτιο του 2018.

Στα τέλη του 2021 όμως, το Camry διακόπηκε εκ νέου από την Ευρώπη, λόγω μηδαμινών πωλήσεων. Ενδεικτικώς, το 2019 πούλησε μόλις 7.640 αντίτυπα και το 2020 πούλησε μόλις 9.119 αντίτυπα σε ολόκληρη την ήπειρο.

## Πωλήσεις

Οι χρονολογίες αναφέρονται σε ημερολογιακά έτη και όχι σε σεζόν (model years).

### Πωλήσεις υβριδικών

## Δείτε επίσης
* Toyota Avensis

## Αναφορές


## Βιβλιογραφία
* 
* 
* *Toyota Camry, 1983–96*. Chilton’s Total Car Care Repair Manuals, Haynes Manuals, August 1998, ISBN 978-0-8019-8955-1.
* 

## Εξωτερικοί σύνδεσμοι

*  (global)
* Η επίσημη Αμερικανική ιστοσελίδα του Toyota Camry

Camry
Κατηγορία:Μεσαία αυτοκίνητα
Ερμαθήνη

thumb|Χαρακτική του Ερμαθήνη (1816)
**Ερμαθήνη** ή **Ερμαθηνά** ονομάζεται ένα σύνθετο άγαλμα που μπορεί να αποτελείται από κορμό Ερμών, με την κεφαλή της Αθηνάς. Ενίοτε είναι ιανόμορφο διπρόσωπο γλυπτό με κεφαλή του Ερμή στη μία όψη και της Αθηνάς στην άλλη ή ερμαφρόδιτο άγαλμα των δύο θεοτήτων. Δε θεωρείται βέβαιο ότι τέτοιου τύπου σύνθετη μορφή ανήκει στο ίδιο πλαίσιο με ανάλογες μορφές όπως οι *Ερμάνουβις, Ερμηρακλῆς, Ερμόπαν, Ερμέρως*, καθώς το έργο ανήκει σε μεταγενέστερη περίοδο.

## Παραπομπές

## Διαδικτυακοί τόποι

* Ερμαθήνη - Λεξικό τής Αρχαίας Ελληνικής Γλώσσας
* The Online Liddell-Scott-Jones Greek-English Lexicon

Κατηγορία:Γλυπτική
Κατηγορία:Θεότητες της γνώσης
Toyota RAV4

[thumb|right|Toyota RAV4 LE 2.5 λίτρων του 2019, στη [Νέα Υόρκη.]]

Το **Toyota RAV4** είναι ένα crossover SUV αυτοκίνητο, που παράγεται από την ιαπωνική αυτοκινητοβιομηχανία Toyota. Η πρώτη γενιά του, ήταν και το πρώτο χρονολογικά compact crossover SUV της εταιρείας και παρουσιάστηκε στην Ιαπωνία τον Μάιο του 1994 και στην Ευρώπη μέσα στο ίδιο καλοκαίρι, αν και στη Βόρεια Αμερική παρουσιάστηκε μόλις στα τέλη του 1995 και έφτασε στην αγορά τον Ιανουάριο του 1996. Μέχρι σήμερα έχουν κυκλοφορήσει 5 γενιές του μοντέλου, με την τέταρτη γενιά του να κατασκευάζεται από τον Δεκέμβριο του 2012 έως το Νοέμβριο του 2018, και την πέμπτη γενιά του να παράγεται από τον Νοέμβριο του 2018.

Το μοντέλο σχεδιάστηκε για τους καταναλωτές που επιζητούν ένα όχημα που να διαθέτει τα περισσότερα από τα οφέλη των SUV, όπως ο αυξημένος χώρος φόρτωσης και την επιλογή της πλήρους τετρακίνησης, σε συνδυασμό με την ευελιξία και την οικονομία καυσίμου ενός σχετικά συμπαγούς αυτοκινήτου. Αρχικά παραγόταν μόνο σε 3-πορτη έκδοση, αλλά τον Μάρτιο του 1995 παρουσιάστηκε και μια 5-πορτη έκδοση. Η τεράστια εμπορική επιτυχία του RAV4 άνοιξε το δρόμο για αρκετά ανταγωνιστικά compact crossover SUV, όπως το Ford Escape και το Subaru Forester.

Στις περισσότερες χώρες, το RAV4 είναι και το μοναδικό compact SUV ή crossover της Toyota. Σε άλλες αγορές, διατίθεται το αντίστοιχο crossover Toyota FJ Cruiser, που φέρει εντελώς διαφορετική αισθητική φιλοσοφία.

## Πρώτη γενιά (1994 - 2000)
thumb|right|1η γενιά.

Κινητήρες
* 2.0 L 3S-FE I4 (βενζίνη)
* 2.0 L 3S-GE I4 (βενζίνη)

Κιβώτιο ταχυτήτων
* 5-τάχυτο μηχανικό ή 4-τάχυτο αυτόματο.

## Δεύτερη γενιά (2000 - 2005)
thumb|right|2η γενιά.

Κινητήρες:
* 2.0 L 1AZ-FE I4 (βενζίνη)
* 2.0 L 1CD-FTV I4 (ντίζελ)
* 2.4 L 2AZ-FE I4 (βενζίνη)

Κιβώτια ταχυτήτων 
* 5-τάχυτο μηχανικό ή 4-τάχυτο αυτόματο

## Τρίτη γενιά (2005 - 2016)
thumb|right|3η γενιά.
Κινητήρες
* 2.0 L 1AZ-FE I4 (βενζίνη)
* 2.0 L 1AZ-FSE I4 (βενζίνη)
* 2.0 L 3ZR-FAE I4 (βενζίνη)
* 2.2 L 2AD-FTV I4 (diesel)
* 2.2 L-2AD FHV I4 (diesel)
* 2.4 L 2AZ-FE I4 (βενζίνη)
* 2.5 L 2AR-FE I4 (βενζίνη)
* 3.5 L 2GR-FE V6 (βενζίνη)

Κιβώτια ταχυτήτων 
* 6-τάχυτο μηχανικό
* 5-τάχυτο μηχανικό
* 4-τάχυτο αυτόματο
* 5-τάχυτο αυτόματο
* 6-τάχυτο αυτόματο
* CVT αυτόματο

## Τέταρτη γενιά (2013 - 2018)
thumb|right|4η γενιά.
Κινητήρες
* 2.0 L 3ZR-FAE I4 (βενζίνη)
* 2.2 L 2AD-FTV I4 (diesel)
* 2.2 L 2AD-FHV I4 (diesel)
* 2.5 L 2AR-FE I4 (βενζίνη)

Κιβώτια ταχυτήτων 
* 6-τάχυτο μηχανικό
* 6-τάχυτο αυτόματο
* 7-τάχυτο αυτόματο
* CVT αυτόματο

## Πέμπτη γενιά (2018 - σήμερα)

RAV4
Κατηγορία:Αυτοκίνητα SUV
Σαβιέ Μπετέλ

Ο **Σαβιέ Μπετέλ** (Xavier Bettel, γενν. στις 3 Μαρτίου 1973), είναι Λουξεμβουργιανός δικηγόρος και πολιτικός, πρωθυπουργός του Λουξεμβούργου από το 2013 έως το 2023 ως Δήμαρχος της Πόλης του Λουξεμβούργου και βουλευτής με το Δημοκρατικό Κόμμα.
Είναι ο πρώτος ανοικτά ομοφυλόφιλος πρωθυπουργός του Λουξεμβούργου και ο τρίτος αρχηγός κυβέρνησης στην Ευρώπη με αυτόν το σεξουαλικό προσανατολισμό, μετά την πρωθυπουργό της Ισλανδίας Γιόχανα Σιγκουρδαντότιρ και το Βέλγο πρώην πρωθυπουργό Έλιο Ντι Ρούπο. Είναι ο πρώτος και μοναδικός αρχηγός κράτους παγκοσμίως που είναι παντρεμένος με άντρα.

## Βιογραφία
### Πρώτα χρόνια
Γεννήθηκε στην Πόλη του Λουξεμβούργου. Ο πατέρας του ήταν έμπορος κρασιών και η μητέρα του ήταν Γαλλίδα, ρωσικής καταγωγής. Μετά την ολοκλήρωση της δευτεροβάθμιας εκπαίδευσης, απέκτησε μεταπτυχιακό τίτλο στο Δημόσιο και στο Ευρωπαϊκό Δίκαιο και DEA στις Πολιτικές Επιστήμες και στο Δημόσιο Δίκαιο από το Πανεπιστήμιο του Νανσύ 2, στο Νανσύ της Γαλλίας. Επίσης σπούδασε Ναυτικό και Εκκλησιαστικό Δίκαιο στο Αριστοτέλειο Πανεπιστήμιο Θεσσαλονίκης. Πήρε μέρος σε Πρόγραμμα Εράσμους.

Επί 4 χρόνια στις αρχές της δεκαετίας του 2000 παρουσίαζε εβδομαδιαία εκπομπή λόγου στο ιδιωτικό τηλεοπτικό κανάλι T.TV, το οποίο δεν εκπέμπει πλέον.

## Πολιτική ζωή
Στις κοινοτικές εκλογές που διεξήχθησαν τον Οκτώβριο του 1999, ο Μπετέλ εξελέγη στο κοινοτικό συμβούλιο της πρωτεύουσας του Λουξεμβούργου (6ος με τη λίστα του Δημοκρατικού Κόμματος).  Στις 12 Ιουλίου 2001, έγινε επίσημα δικηγόρος.

Στις δημοτικές εκλογές που έγιναν στις 9 Οκτωβρίου 2011, ο Μπετέλ εξελέγη δήμαρχος σε ηλικία μόλις 38 ετών και ορκίστηκε στο αξίωμα στις 24 Νοεμβρίου 2011.
Επίσης, εξελέγη βουλευτής στις εκλογές του 1999.

## Εκλογές 2013
Το 2013 ο Μπετέλ εξελέγη πρόεδρος του Δημοκρατικού Κόμματος.

Στις εκλογές που διεξήχθησαν πρόωρα στις 20 Οκτωβρίου 2013 μετά την ανακοίνωση της παραίτησης του Ζαν-Κλοντ Γιουνκέρ από την πρωθυπουργία, εξαιτίας εμπλοκής του σε σκάνδαλο κατασκοπείας το Δημοκρατικό Κόμμα ήρθε 3ο σε έδρες σε εκείνες τις εκλογές και ο Μπετέλ έλαβε εντολή σχηματισμού κυβέρνησης από το Μεγάλο Δούκα Ερρίκο στις 25 Οκτωβρίου.

Ο Μπετέλ διαδέχθηκε τον μακροβιότερο πρωθυπουργό Ζαν-Κλοντ Γιούνκερ στις 4 Δεκεμβρίου 2013.

## Προσωπική ζωή
Ο Μπετέλ είναι ανοικτά ομοφυλόφιλος, και είναι σε σχέση με τον Ντεστενέ Γκωτιέ (Destenay Gauthier), με τον οποίο εμφανιζόταν συχνά σε δημόσιες εκδηλώσεις και με τον οποίο παντρεύτηκε το 2015 κατά τη διάρκεια της θητείας του ως Πρωθυπουργός.  Έκανε ο ίδιος την αποκάλυψη ότι είναι ομοφυλόφιλος το 2008.

## Παραπομπές


Μπετελ
Μπετελ
Κατηγορία:Πρωθυπουργοί του Λουξεμβούργου